## Labora abona 15 milions d’euros als autònoms sense treballadors de la zona afectada que ho van sol·licitar en la segona convocatòria

*** El secretari autonòmic d’Ocupació ressalta que la Generalitat ha abonat l’ajuda només set dies després del tancament del termini
* Més de 5.000 autònoms l’han sol·licitada en esta segona convocatòria**

El secretari autonòmic d’Ocupació, Antonio Galvañ, ha anunciat que Labora, el Servici Valencià d’Ocupació i Formació, ja ha abonat els 3.000 euros d’ajuda directa a les 5.050 persones autònomes sense treballadors que l’han sol·licitada en esta segona convocatòria.

Galvañ ha informat que en total són 15.100.000 euros els que Labora ha destinat a esta segona convocatòria, que té per objecte donar suport a un dels col·lectius que més directament estan patint les conseqüències de la riuada: els xicotets autònoms.

Així mateix, el responsable d’Ocupació ha realçat “l’agilitat de l’Administració”, que ha aconseguit poder abonar l’ajuda “només set dies després del tancament del termini”. “La Generalitat ha posat en marxa tota la seua maquinària administrativa per a evitar que l’economia valenciana patisca les conseqüències de la riuada”, ha declarat.

El director general de Labora ha recordat que el Servici Valencià d’Ocupació i Formació ha posat en marxa dos convocatòries per a donar suport als autònoms sense treballadors que en total han beneficiat 18.300 persones i als quals la Generalitat ha destinat 55 milions d’euros.

Els requisits per a accedir a estes ajudes eren ser persones autònomes donades d’alta com a treballador autònom en la Seguretat Social o en alguna mutualitat, que el lloc de treball que figura en l’IAE se situe en la zona el territori damnificat a conseqüència de la depressió aïllada en nivells alts i que no tingueren contractada cap persona treballadora per compte d’altri.

Així mateix, també s’han pogut beneficiar les persones treballadores autònomes que formen part de comunitats de béns o de qualsevol altra entitat sense personalitat jurídica.

Esta ajuda és compatible amb altres subvencions per a la mateixa finalitat procedents de qualsevol administració o ens públic o privat, nacional, de la Unió Europea o organisme internacional.

Cal recordar que la gestió s’ha dut a terme sense burocràcia, de manera que n’hi ha hagut prou amb presentar un formulari de dades i una declaració responsable de complir els requisits.

Fecha: 28/03/2025